 Generate a headline for the following text: nÀjọ tó ń rí sí ètò ìdìbò ní orílẹ èdè Nàìjíríà, INEC ti fi orúkọ àwọn olùdíje sípò òṣèlú tó jẹ ti ìjọba àpapọ léde. Nínú àtẹjáde kan tí INEC fi sórí ayélujára Twitter rẹ, ni wọn ṣe àgbéjáde orúkọ àwọn olùdíje sípò Ààrẹ, igbá-kejì Ààrẹ, àti ilé ìgbìmọ aṣòfin àpapọ nínú ẹgbẹ òṣèlú kọọkan. INEC ní èyí wà ní ìbámu pẹlú ìwé òfin eto ìdìbò ọdún 2022. Wọn ní àwọn tí àwọn fi orúkọ wọn síta náà ni ẹgbẹ òṣèlú wọn tẹlé ìlànà tó tọ lásìkò tí wọn ṣe ìdìbò abẹnú. Àtẹjáde náà tí Agbẹnusọ INEC, Festus Okoye fi léde ní orúkọ àwọn tó lẹtọọ láti díje nìyí. O fikun pe kò sí àyípadà kankan tó lè wáyé lórí rẹ mọ àyàfi tí ọkan nínú àwọn olùdíje náà bá ṣe aláìsí. Okoye ní gbogbo ẹgbẹ òṣèlú méjìdínlógún tí INEC fọwọ sí ni wọn fi olùdíje sípò Ààrẹ kalẹ. Bákan náà ló ní àwọn olùdíje 1,101 lọ ń díje fún ipò sẹnétọ tí àwọn tó ń díje sípò ilé ìgbìmọ aṣojúṣòfin sì jẹ 3,122. Nínú àwọn méjìdínlógún tí INEC gbé orúkọ wọn jáde pé wọn ń wá ipò Ààrẹ márùn-ún nínú wọn lọ jẹ ọmọ Yorùbá. Àwọn náà ni: Sowore Omoyele Stephen ló ń díje lábẹ àsíá ẹgbẹ òṣèlú African Action Congress, AAC. Ọmọ bíbí ìlú Ese-Odo ní ìpínlẹ Ondo ni Sowore. Ọdún 1971 sì ni wọn bi. Sowore jẹ ajàfẹtọọ ọmọnìyàn, òun sì ni olùdásílẹ Iléeṣẹ ìròyìn Sahara Reporter. Ìgbà ìkejì rèé tó ń díje sípò Ààrẹ Nàìjíríà. Ní ọdún 2019 ló kọkọ díje tó sì fìdí rẹmi sọwọ Ààrẹ Muhammadu Buhari. Asiwaju Bola Ahmed Tinubu náà jẹ ọkan lára olùdíje sípò Ààrẹ Nàìjíríà lábẹ àsíá ẹgbẹ òṣèlú All Progressives Congress, APC. Gbajúgbajà olóṣèlú ni Tinubu ní orílẹ èdè Nàìjíríà bó ṣe jẹ ọkan lára àwọn olùdásílẹ àti adarí àpapọ ẹgbẹ òṣèlú APC. Ní ọdún 1952 ni wọn bí Tinubu ní ìpínlẹ Eko. Bí ó tilẹ jẹ pé Tinubu ṣe gómìnà Ìpínlẹ Eko fún sáà méjì, láàárín ọdún 1999 sí 2007, ìgbà àkọkọ rèé tó ń wá ipò Ààrẹ Nàìjíríà. Ọmọ bíbí ìpínlẹ Ogun ni Adenuga Sunday Oluwafemi tó ń díje lábẹ àsíá ẹgbẹ òṣèlú Boot Party, BP. Ọmọ ọdún méjìdínláàdọta ni Adenuga tó sì jẹ ògbóǹtarigì oníṣòwò. Ìgbà àkọkọ nìyí tó ń díje fún ipò Ààrẹ Nàìjíríà. Ọmọ bíbí olóògbé M. K. O. Abiola ni Kola Abiola tó ń díje sípò Ààrẹ Nàìjíríà lábẹ àsíá ẹgbẹ òṣèlú Peoples Redemption Party, PRP. Ọdún 1962 ni wọn bí Kola Abiola tó sì ti pé ọgọta ọdún báyìí. Ìgbà àkọkọ tó ń díje sípò Ààrẹ Nàìjíríà nìyí. Ọmọ bíbí ìlú Ondo ní ìpínlẹ Ondo ni Adebayo Adewole Ebenezer tó sì jẹ ọmọ àádọta ọdún. Agbẹjọrò ni Adewole Adebayo tó sì tún jẹ olùdásílẹ Iléeṣẹ amóhùnmáwòrán KAFTAN TV. Lábẹ àsíá ẹgbẹ òṣèlú Social Democratic Party, SDP ló ti ń díje. Ìgbà àkọkọ nìyí tí yóò gbé gbá láti du ipò Ààrẹ Nàìjíríà. Gẹgẹ bí àtẹjáde tí INEC fi síta ṣe sọ àwọn obìnrin 381 lọ ń wá ipò òṣèlú sí àwọn ipò ijoba àpapọ. Nínú àwọn 381 yìí, ẹnìkan péré ló ń wá ipò igbakeji Ààrẹ, ilé ìgbìmọ aṣòfin àpapọ ni àwọn yòókù ń gbèrò láti lọ. Lati ilẹ Yorùbá, awọn ogún ló ń díje sípò sẹnétọ tí àwọn àádọrin sì ń wá ipò sí ilé ìgbìmọ aṣojúṣòfin. : Sure, heres a headline for the given text - Wo àwọn ọmọ Yorùbá tó ń díje sípò Ààrẹ, ilé aṣòfin àtàwọn obìnrin olùdíje 